66 Kvarts. 



Regelmæssig Spaltelighed mangler; Bruddet er udpræget muslet. hvor- 

 ved Kvartsen med Lethed kendes fra de fleste andre Mineraler. Haardhedcn 

 7, Vægtfylden 2.65—2.66. Glansen er Glasglans. Kvartsen er i Reglen 

 farveløs og gennemsigtig; dog kan den være farvet med forskellige Nuancer 

 og ogsaa ofte temmelig uklar. 



Kvartsen er usmeltelig for Blæserøret og kan kun smeltes ved Knald- 

 luftflammen ; den er uopløselig i alle Syrer undtagen Flussyre. 



Kvartsen er det almindeligste af alle Mineraler og findes i en Mængde 

 forskellige Varieteter, hvoraf de vigtigste er: 



Bjergkrystal, som er klar og farveløs; den sidder oftest i Hulrum og 

 Sprækker, i hvilke Tilfælde Krystallerne kun er udviklede i den ene Ende. 

 Særdeles smukke, fuldstændig udviklede Krystaller kan findes i Kalksten 

 og Mergel. 



Røgtopas kaldes de sortebrune, i Reglen gennemsigtige Krystaller. 

 Farven hidrører fra organisk Substans og forsvinder ved Glødning. 



Ametyst er violetblaa Kvarts, oftest i smukke Krystaller; ved Glødning 

 bliver den gul. 



Mælkekvarts er halvgennemsigtig, hvidlig, Rosenkvarts er smuk rosen- 

 rød; begge disse Variteter er i Reglen ikke krystalliserede. 



Katteøjesten indeholder Asbesttraade, hvorved den faar en ejendommelig 

 Glans; Tigerøje er Pseudomorfose af Kvarts efter Asbest. Avantnrinkvarts 

 har en stærk Glans paa Grund af et Indhold af fine Blade af Glimmer eller 

 Jernglans. Andre Mineraler kan ogsaa ofte findes indvoksede i Kvarts, saa- 

 som Rutil, Straalsten, Epidot o. s. v. 



Almindelig Kvarts er mere eller mindre gennemsigtig og farveløs; 

 den har en ganske overordentlig stor Udbredelse som Hovedbestanddel af 

 Granit, Gnejs og flere andre Eruptivbjergarter og krystallinske Skifere. I 

 Kvartsporf\rer optræder den som afrundede Krystaller. Endvidere findes den 

 meget udbredt som Gange og Aarer i Reglen hvide, ofte af stor Mægtighed. 



Ved Forvitringen af de forskellige kvartsholdige Bjergarter bliver Kvartsen 

 tilbage i Form af mere eller mindre rent Sand, der senere kan omdannes til 

 Sandsten og derpaa til Kvartsit, der bestaar af kornet Kvarts. 



Kvartsen har forskellig praktisk Anvendelse; de klare Varieteter til 

 Smykkesten, andre rene Kvartsvarieteter til Glasfabrikation ; Sand benyttes til 

 Mørtel m. m. Sandsten til Slibe- og Bygningssten. 



I Grønland findes Kvartsen udbredt overalt, da hele Lan- 

 det, med Undtagelse af Basaltterritorierne, næsten udelukkende 

 bestaar af Granit og Gnejs. De krystalliserede og andre finere 

 Former er, om end ikke særlig almindelige, saa dog fundne 

 paa et stort Antal Lokaliteter, hvoraf i det følgende kun en Del 

 kan anføres. Intet Steds egner den sig til Smykkesten. Igaliko- 

 Sandstenen, der i Nordboernes Tid har afgivet et udmærket 

 Byggemateriale og endnu anvendes som saadant, har nærmest 



